Nafarroako Parlamentuko Mahaiak, 2022ko urriaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Cristina Ibarrola Guillén andreak aurkezturiko galdera, Lehen Mailako arretako familia-medikuen eta pediatren lanpostuei buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko urriaren 17an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:
1. Lehen Mailako arretako familia-medikuen eta pediatren lanpostu-kopurua Oinarrizko Osasun Eskualde bakoitzeko, zehaztuta horietako zenbat dauden gaur egun egonkortasunez bete gabe eta zenbat betetzen diren aparteko lanaldiekin edo ordezkapen ez egonkorrekin.
2. Pediatriako mediku espezialista batekin egonkortasunez beteta dauden pediatriako lanpostu-kopurua.
Iruñean, 2022ko urriaren 10ean
Foru parlamentaria: Cristina Ibarrola Guillén
